Գործարարները, որոնք իրենց կողմից վճարվող հարկերով պետական բյուջեի եկամուտների ձևավորման մեջ զգալի մասնաբաժին են ունենում, գոհ չեն իրենց նկատմամբ ցուցաբերվող վերաբերմունքից, քանի որ որևէ խրախուսման կամ երախտագիտության չեն արժանանում պատկան մարմինների կողմից: Միայն վերջին երկու տարիներին է, որ հարկային մարմինը պարտաճանաչ հարկ վճարողներին խրախուսելու նախաձեռնությամբ հանդես եկավ, բայց դա լիարժեք չէ: ՙԱրցախում գործունեություն ծավալող և այստեղ ապրող գործարարները երկրի տնտեսությունն են ստեղծում, ինչո՞ւ նրանց էլ չհիշել գոնե առիթից առիթ, ինչպես հիշում և մեծարում են այլ ոլորտների ներկայացուցիչների՝ մասնագիտական տոն օրերին կամ այլ առիթներով՚,- իր տարակուսանքն է հայտնում Է. Մկրտումյանը: